ming030890/wiki-yue-high-quality huggingface dataset:
馬仔坑

馬仔坑（Ma Chai Hang），香港一地，亦係一村，地處九龍北面山腰，獅子山以南、龍翔道以北、竹園邨以西、大窩坪以東一帶，有時做黃大仙一部份，行政歸黃大仙區。舊日木屋林立。現時天馬苑同翠竹花園，係依帶主要住宅。康樂設有獅子山公園同馬仔坑遊樂場。

史
香港重光後，大批難民湧港。馬仔坑成爲木屋區，稱為龍翔道木屋區或者馬仔坑四村，卽馬仔坑村、仁愛村、獅子山下村同仁義村。一九七九年十月六號，五級大火，九人受傷。及後木屋區清拆。
二零零九年，港鐵公司計劃東西綫，經馬仔坑，但只設緊急出口同通風設施。當地居民不滿，要求設馬仔坑站，但港鐵公司無答應，之後計劃亦無此站。
馬交石山

馬交石山（葡文：Colina da D. Maria），係澳門半島最矮嘅山，海拔48.1公尺高，喺澳門東北，花地瑪堂區。山上面有馬交石炮台。
馬介休

馬介休係葡萄牙嘅鹹魚，用鹽去醃鱈魚，好多葡萄牙食肆同埋澳門嘅葡式食肆都會供應馬介休整嘅菜式。
馬亞爾迪特

馬亞爾迪特（Salva Kiir Mayardit，1951年9月13號—）係南蘇丹政治人，2011年開始做南蘇丹總統。
馬介欽

馬介欽，香港建制派（商界親中派）政治人、佳寧娜集團老細，佢係馬介璋嘅細佬、馬鴻銘嘅叔父。

選舉經歷
喺2021年9月，佢當選成為香港特别行政區選舉委員會工業界(第二)委員。之後佢喺李家超無提政綱嘅情況下，有份提名李家超參與2022年香港行政長官選舉。
馬鞍

馬鞍係人騎上馬墊坐嘅用具，主要令騎馬嘅人坐得穩陣啲同舒服啲。除咗馬之外，鞍亦可以用喺駱駝、驢呢類畀人騎嘅動物度。
馬鞍山市

馬鞍山（粵拼：maa5 on1 saan1；普通話拼音：Mǎ'ānshān）係安徽東部嘅地級市，叫馬鞍山市，係長江南岸嘅工業都市。西北面係滁州同合肥，西南面係蕪湖，東面係南京。
1956年設市，總面積4049平方公里，2012年總人口230萬，市府駐雨山區。馬鞍山係中國十大鋼鐵基地之一。

史
馬鞍山地方離南京好近，六朝時係畿輔，係京都要地，稱爲「金陵屏障、建康鎖鑰」，所以南北朝到唐宋都有好多名公巨卿、賢達雅士來過呢度。比如李白嘅《望天門山》、劉禹錫嘅《陋室銘》、王安石嘅《遊褒禪山記》都喺呢度寫成。今日馬鞍山西南邊嘅採石磯係稱爲「長江三大磯之首」嘅有名斷崖，上面起嘅太白樓係長江四大樓閣之一，相傳李白船上醉酒，想去撈水中月結果浸死喺呢處，因此有好多人來呢度追思李白，呢度打過採石之戰，係金朝海陵王遠征南宋時打嘅。
到咗近代，馬鞍山地方係長江南岸歷史幾耐下嘅煤炭、鐵礦產地，從長江口向上行船240公里左右就到。1930年代呢度通鐵路，開發出淮南煤田以及鐵礦，之後日本侵華，佢哋想搶馬鞍山嘅礦產。不過喺二戰當中產業設備都破壞曬，直到1953年馬鞍山先恢復返，之後喺中共嘅五年計劃之下急速發展。馬鞍山亦都產硫磺同石灰，因此除咗鋼廠，亦有水泥廠。1954年馬鞍山升爲縣級政區，1956年10月12號設馬鞍山市。

名嘅傳說
相傳楚漢相爭到最後，西楚霸王項羽畀劉邦韞咗喺垓下，四面楚歌，霸王別姬之後，敗退和縣烏江（馬鞍山境內），請船伕渡佢匹座騎烏騅馬去江東，之後佢話無面見父老，自刎烏江。佢匹愛馬見主人死咗，於是跳落江陪佢去，啲人搵返匹馬嘅馬鞍，將馬鞍葬喺附近嘅山來紀念，是爲「馬鞍山」。又有一種講法，係箇馬鞍化成山，所以呢帶啲山箇樣似馬鞍。

設市之前
春秋戰國時，呢度畀吳國、越國、楚國統治過。秦朝時屬丹陽郡。東晉咸和四年（329年），因為衣冠南渡，喺南陵僑置當塗縣（舊當塗縣喺安徽懷遠），永和元年（345年）喺牛渚（而家採石）僑置豫州。南梁天監元年（502年）喺採石置南丹陽郡。
隋開皇九年（589年）當塗縣治搬去姑孰，之後無逳過。北宋太平興國二年（977年）喺姑孰設太平州，轄地有當塗、蕪湖、繁昌。元朝改名太平路，明朝至正十五年（1355年）太平路改名太平府，一直延續到民國，民國廢除府，當塗直屬安徽。

設市之後
1954年2月17號喺金泉鄉嘅基礎上設馬鞍山鎮，屬當塗，係縣級政區，呢個係第一個以「馬鞍山」做名嘅政區。1955年8月設馬鞍山礦區，屬蕪湖專區。1956年10月12號從當塗分出做省轄市。

轄下變動年表
1956年10月12號，安徽省蕪湖專區當塗縣分出部分（馬鞍山礦區、採石鎮）成立馬鞍山市（1市）
11月18號，當塗再畀多忽（1市）
26號，設郊區（1區）
1958年5月21號，馬鞍山降級，併入蕪湖專區。
10月22號，馬鞍山恢復地級，兼且拼入蕪湖專區嘅當塗縣、和縣、含山縣（1市3縣）
28號，設馬鞍山區、向山區、採石區、郊區（4區3縣）
11月，當塗畀噉啲去蕪湖專區蕪湖市（4區3縣）
1959年3月22號，和縣同含山合併爲和含縣（4區2縣）
23號，當塗、和含畀咗蕪湖專區（4區）
1961年6月21號，馬鞍山區、採石區併入郊區（2區）
27號，向山併入郊區（1區）
7月3號，蕪湖專區和含縣畀咗部分去郊區（1區）
12月15號，蕪湖專區當塗縣畀咗部分去郊區（1區）
1962年9月，郊區分割爲金家莊區、採石區、向山區（3區）
1963年6月，金家莊、採石、向山各出部分做郊區（4區）
1964年4月，郊區畀咗部分去去蕪湖專區當塗縣（4區）
10月17號，金家莊、採石、向山再次合併到郊區（1區）
1969年4月16號，郊區分出部分做馬鞍山區、採石區（3區）
1972年3月27號，蕪湖地區當塗縣畀咗部分去郊區（3區）
1975年9月9號，馬鞍山區分割成四新區、花山區，採石區分割做雨山區、向山區（5區）
1978年7月1號，郊區畀咗部分（船山石灰礦山）去江蘇省鎮江地區鎮江市（5區）
1979年10月8號，郊區併入向山（4區）
12月14號，四新區改名爲金家莊區（4區）
1983年9月6號，向山重新分出郊區（5區）
10月8號，宣城地區嘅當塗縣畀返來，當塗畀咗部分去蕪湖市郊區（5區1縣）
1984年10月29號，郊區併入向山（4區1縣）
2001年7月1號，向山分入去金家莊、花山、雨山（3區1縣）
2004年5月29號，當塗畀咗部分入雨山（3區1縣）
2011年7月14號，巢湖市含山、和縣返咗來，和縣畀咗部分去蕪湖市鳩江區（3區3縣）
2012年9月5號，金家莊合併入花山，當塗畀咗部分成立博望區（3區3縣）

地理
「馬鞍山」嘅意思係「似馬鞍噉嘅山」，馬鞍山地方畀啲矮細嘅山仔圍住。因為當地政府嘅目標係令馬鞍山入圍中國十大潔淨城市，所以比較落力治理環境，相比中國其他鋼鐵業城市，馬鞍山嘅環境污染無咁犀利。氣候上同其他長三角城市類似，夏天時濕度低，冬天時唔會好凍。7、8月時係雨季。

經濟
主要產業係鋼鐵業，馬鞍山人力豐富，好多工仔同馬鞍山鋼鐵（馬鋼）有關。
2005年時因鋼廠設備擴張，產量大增。馬鞍山發展緊嘅製造業以及快速交通建設，令佢嘅主要產業吸引咗大量投資。
而家馬鞍山年均製造業投資量排安徽第一，GDP排第四，排喺合肥、安慶、蕪湖之後。馬鞍山嘅人口喺省內排第十六，而人均GDP去到兩萬近三萬，排安徽第一，水平接近長三角。
交通發展令馬鞍山嘅經濟、產業水平提升到國家平均水準之上。馬鞍山有深水河港兼稅關，連通咗華東沿海同長江流域嘅內陸城市，令物流快而平。馬鞍山離南京祿口機場40公里，可以直接飛去中國各地同歐洲。喺公路上馬鞍山有高速路去南京、上海、杭州、寧波、合肥、蕪湖。

政區
馬鞍山轄3區、3縣。
花山區
雨山區
博望區
當塗縣
含山縣
和縣
馬鞍山承接產業轉移示範園區

馬鞍山承接產業轉移示範園區係中國安徽馬鞍山市一個縣級管理區，總面積131平方公里。
馬鞍山公園

馬鞍山公園，香港公園之一，遊樂場之一，喺馬鞍山鞍駿街十二號，英文叫Ma On Shan Park。行政上歸沙田區。設施有公園、 緩跑徑、健身徑。公園喺海邊，就近馬鞍山中心。
馬鞍山公共圖書館

馬鞍山公共圖書館（英文：Ma On Shan Public Library）係香港一個圖書館，喺沙田馬鞍山鞍駿街十四號。
馬鞍山廣場

馬鞍山廣場（英文：Ma On Shan Plaza）係香港一個商場，喺新界沙田區馬鞍山西沙路608號，海栢花園基座，馬鞍山站同新港城隔籬。
香港五蚊紙

五蚊紙（5元紙幣）係以前流通嘅香港銀紙之一，面值5港元。滙豐銀行、渣打銀行、有利銀行同埋香港中華匯理銀行都出過。

歷史
5蚊紙早喺19世紀中已經由當時3間主要發鈔銀行──香港上海滙理銀行（後來嘅滙豐銀行）、印度新金山中國滙理銀行（後來嘅渣打銀行）同埋印度倫頓中國三處匯理銀行（後來嘅有利銀行）出。而另一間規模較細嘅香港中華匯理銀行曾經喺1890年代出過5蚊紙。直到二次大戰以前，3間發鈔銀行嘅5蚊紙設計分別變咗幾次，尺寸、色水、風格一直都有唔同。
戰後，只剩低滙豐銀行同埋渣打銀行繼續出戰前款式嘅5蚊紙。佢哋都喺1959年改咗5蚊紙嘅設計，兩間發鈔銀行嘅銀紙除咗大幅縮細之外，尺寸亦都一樣。不過實際上，滙豐銀行嘅銀紙圖案設計變動唔大。而渣打銀行嘅5蚊紙繼續係綠色嘅。
1967年，渣打銀行改咗5蚊紙設計，改以黃色為主調。1970年，渣打再大幅更改銀紙設計，改以啡色為主調。
1976年，滙豐銀行同埋渣打銀行唔再出5蚊紙，改由香港政府出5蚊銀。
香港亞洲電影節

香港亞洲電影節（英文：Hong Kong Asian Film Festival，HKAFF）係香港亞洲電影節協會主辦、百老匯電影中心協辦，係香港最大規模嘅亞洲電影展映平台。透過舉辦影展、活動、工作坊再同其他平台合作，為香港同海外電影創作者同觀眾提供交流諗法同知識嘅平台。亦喺2005年開始設立「亞洲新導演獎」，以推動年輕導演創作，鼓勵亞洲新晉導演，以獨立、非主流嘅精神。
香港五百蚊紙

五百蚊紙（500元紙幣）係一種香港流通貨幣，面值500港元，係目前面額第2大嘅香港銀紙，俗稱「大牛」（1909年出嘅匯豐銀行500蚊紙正面圖案有一隻牛）。500蚊紙以啡色為主色。
目前500蚊紙由香港3間發鈔銀行發行。現時以鈔票冧巴計，500蚊紙發行量係排第3。由於市面上出現大量滙豐銀行2000年同埋2002年版本嘅一千蚊假銀紙，令市民對一千蚊紙冇晒信心，所以滙豐銀行最近印多咗500蚊紙，取代唔多受歡迎嘅一千蚊紙。

歷史
500蚊紙早喺19世紀中已經由當時其中兩間發鈔銀行──香港上海匯理銀行（即後來嘅滙豐銀行）同埋印度新金山中國匯理銀行（即後來嘅渣打銀行）發行。直到二次大戰之前，兩間發鈔銀行嘅500蚊紙設計分別出現咗幾次變化，尺寸、色水、風格一直都有唔同。
戰後，兩間發鈔銀行繼續出戰前款式嘅500蚊紙。有利銀行亦喺1948年加入發行500蚊紙，但只係出到1959年。直到1962年，渣打銀行改咗500蚊紙設計，除咗大幅縮細之外，鈔票圖案設計改動唔大。
喺1973年，滙豐銀行大幅更改銀紙設計，尺寸大幅縮細。渣打銀行亦喺1979年大幅更改銀紙設計，尺寸大幅縮細，以中國傳統瑞獸為題材，當中500蚊紙用咗「鳳凰」。
自1987年起，滙豐銀行重新設計500蚊紙，尺寸再次「縮水」，變成家下嘅大細。1988年，渣打銀行亦重新設計500蚊紙，尺寸再次「縮水」，變成家下嘅大細。
喺1993年，兩間發鈔銀行因應香港主權移交臨近，改咗原本帶有英國色彩嘅銀紙設計。不過，渣打銀行嘅銀紙變動唔大，沿用以往嘅「鳳凰」圖案。到咗1994年，中國銀行香港分行（即後來嘅中銀香港）亦加入發行500蚊紙。
喺2003年，3間發鈔銀行嘅500蚊紙設計一齊改，加入相近嘅防偽特徵。
咁啱得咁巧，現時嘅新台幣500蚊紙，亦係以啡色為主調。
香港交通安全隊

香港交通安全隊（英文：Hong Kong Road Safety Patrol）係香港交通安全會轄下嘅一個義工服務組織，成立嘅目的係透過教育層面向青少年隊員灌輸交通安全嘅基本常識，令佢哋清楚了解使用道路嘅時候應該持有嘅正確態度，令交通安全常識得以廣泛宣傳。

簡介
香港交通安全隊係制服隊伍，通過紀律訓練同活動培養青少年嘅領導才能，加強佢哋嘅責任感同自律性，藉此發展個人潛能，服務社會，為推廣交通安全嘅活動作出貢獻。內部一切事務都係由總監負責，總監嘅職位係由執行委員會委任同需要接受執行委員會嘅監察，總監係香港交通安全會執行委員會嘅當然委員，隊務需要向執行委員會匯報。
香港交通安全隊成立初期只有兩間學校大概四十人參與，經過近五十年嘅發展，目前擁有超過一萬一千位隊員，當中學校隊伍嚟自全香港三百七十幾間中小學同幼稚園。此外，長者交通安全隊同成人隊伍共有三十幾隊。
學校現役隊伍隊員有大概有萬幾人，遍佈喺全香港各區，隊員每日義務協助學童同路人安全橫過馬路，以減少交通意外。根據政府統計數字顯示，每一宗嚴重嘅交通意外所耗費嘅醫藥、維修，搶救服務、家人護理同喪失工作能力等支出高達港幣幾十萬；而引致死亡嘅意外傷害，每宗耗費更高達港幣幾百萬。香港交通安全隊隊員宣傳交通安全知識，協助學童活動，間接有助減少交通意外傷亡嘅發生，無形中亦為政府慳咗大量公帑。
香港交通安全隊隊員定時執勤，積極參與由政府各部門、志願團體同工商機構舉辦嘅唔同類型交通安全推廣活動，從而喚起各界人士重視交通安全，以達至「路上零意外　香港人人愛」嘅宣傳願景。香港交通安全隊亦經常參加各項社會公益活動，例如公益金百萬行、撲滅罪行運動、清潔運動、禁毒運動等，參與活動嘅隊員每年超過一萬人次。
香港人

香港人（英文：Hongkongers、Hong Kong Citizen、Hong Kongese、Hong Kong people、People in Hong Kong），一般指擁香港永久居民身份，持有香港身份證嘅人，喺香港出世，或者喺香港居住超過7年，唔分國籍；亦泛指長住香港嘅人。

文化
内文：香港文化
有人認同香港保存咗傳統嘅嶺南文化中嘅封建同儒家思想方式，同埋處事態度，又融合咗西方嘅批判同創新文化，狀況同日本、南韓好似。例如傳統宗教儀式、生活習俗同其他民間信仰，祭祀祖先，風水。

延伸閱讀
林建邦等，《土製香港人》，香港中文大學聯合書院2001-2002年度通識課程習作。區玉輝博士監督。
陳智遠、楊倩淇、莊煒檑：《你是香港人嗎？》，載香港《明報》副刊·世紀，D6版，2005年1月7日。
黃培烽：《八字頭的論述，誰來書寫？》，載香港《明報》副刊·世紀，D6版，2005年1月31日。
香港指南
香港人優先

香港人優先（英文：Hongkongese Priority）係香港嘅一個喺2013年4月成立，支持香港獨立運動嘅政治組織。

七一軍營
2013年嘅七一遊行，香港人優先去到解放軍駐港部隊總部，抗議政府打算將中環海濱改做軍用碼頭。當日有十幾名成員喺軍營對面馬路示威，亦有一班親中人仕喺度，雙方都有拗撬同肢體衝突，最後無人俾人拉。

誤會搶槍
成員招顯聰喺旺角西洋菜南街嘅集會中俾差人指搶槍，然後再俾差人抬走，最終以誤會放人。
陳立僑

陳立僑醫生（Dr. Lik-kiu Ding，1920年—2008年6月24號），馬來西亞沙勞越詩巫出世，係香港1960年代至1980年代社會運動界重要人物。佢有份創立同領導社運組織，好似基督教工業委員會、長春社、楊震社會服務中心（1990年後改叫循道衞理楊震社會服務處），重有香港民主民生協進會等等。

家庭背景
陳立僑祖籍福建古田，阿爺陳玉潤喺1900年為咗逃避旱災飢荒，就跟衞理會牧師黃乃裳離開中國大陸，移居北婆羅洲。後來佢兩個仔陳天隨、陳天根都嚟到北婆羅洲定居，陳天根後尾娶吳玉愛生兒育女。陳文僑嘅兄弟姐妹就係陳家喺婆羅洲土生土長嘅第一代。陳立僑出世日子不詳，只知道喺猴年年尾，即1920年。後來佢喺新加坡讀中學時，就自定第一次世界大戰歐戰休戰日，11月11號做佢自己嘅生日，佢喺自傳中話係因為當日街上多慶祝活動  。

早年生活
陳立僑本身係婆羅洲沙勞越出世嘅華僑、自幼俾父母交由衛理公會撫養成人，後來得到教會獎學金送去美國留學，學成成為醫生，俾教會派返沙勞越行醫，然後喺1961年底，應岳父要求，嚟咗香港，並喺呢度過咗三十年。

醫療衛生
廿世紀六十年代佢初到香港，受到當時大量內地移民來港嘅貧困情況所感動，立志走入貧窮人群，開設平民化診所同為窮人四出奔走。佢重創立咗而家已經非常普及嘅社區保健，又首先提倡實行美沙酮戒毒治療服務，並且推廣針炙治療同鼓吹中西醫結合。

民主公義
佢喺1971年3月3號曾經參選過市政局選舉，以「通過調查研究和行動尋求真理」做競選主題，但係輸咗，做唔成議員。嗰屆當選者有葉錫恩（Elliott, Elsie）、黃夢花、楊勵賢（革新會）、公民協會嘅冼祖昭同張有興。落選者包括馬超常、黃博度（革新會）、公民協會嘅李啟勳同鄒偉雄 。
同時，佢亦曾經領導草創期嘅基督教工業委員會（基工會）、靈實醫院、循道衛理楊震社會服務處。喺六十年代，佢係基工會主任馮偉文嘅家庭醫生，受馮所託，係六七暴動後擔任基工會主席填補領導真空，同馮偉文、劉千石等，喺爭取勞工權益之餘，亦發起反對增加電話費等反加價運動，並且喺七十年代末聲援油蔴地艇戶同金禧學潮 。陳做基工會主席期間，以信任職員，支持職員自由發揮嘅模式領導，令基工會茁壯成長成為而家香港一個重要嘅勞工團體。1979年，當時做緊記者嘅劉慧卿訪問過佢。
八十年代初，中英就香港前途問題訂立《中英聯合聲明》。1984年，佢同杜學魁、馮檢基、馮可立、李植悅組成民間代表訪問團，向英國國會遊說，要求俾香港人就中英聯合聲明進行全民公決，與當時保守黨後排議員，前首相希思會面 。1986年，香港民主民生協進會成立，佢被推舉做首任主席，後來成為香港立法會議員嘅馮檢基同李永達當時分別做佢副手，出任副主席。

環保運動
佢曾經喺1973年做過香港第一個環保團體長春社嘅主席（及後更成為會長）。佢當年因串連九龍塘一群外藉居民同長春社一齊反對啟德夜航，識到長春社領導人之一嘅 John H. Pain；之後佢被邀請做主席，領導反對蜆殼公司喺南丫島起煉油廠同油庫，兼且推動以大學生為目標嘅環保教育工作，喺呢個方針下，培養出唔少第一代土生土長嘅環保領袖。另外，當年重做緊《虎報》記者嘅司徒蓮（Siddal, Linda）喺某次公開論壇嘅場合採訪陳立僑時，識到佢嘅好朋友列顯倫（Litton, Henry）。最終同列顯倫結為夫婦，而司徒蓮後來亦創辦咗另一個環保組織—香港地球之友 。
陳立僑嘅環保主張，可見於佢係長春社刊物《協調》上寫嘅文章：
「青䓤的山嶺，翠綠的原野，清徹的溪流，新鮮的空氣，這是自然的韻律。

這種韻律，能使我們生活和諧。

但隨著急劇轉變的工業化，這種和諧，已遭破壞無遺。

這是全球工業化國家的難題，本港亦不例外。今日，我們所居住的附近環境，正遭遇空前的染污所破壞，我們新界明澈的溪瀾堆滿了垃圾，我們的港海日漸污染，我們的海產包含毒質，我們的海灘難以游泳。我們不單有充滿廢氣的空氣，更有刺人欲聾的嘈音。

我們生存的和諧韻律，已給工業的發展，打上了一個無限長的休止符。

倘若情勢繼續發展，我們的下一代，將難以有健康的休憩之所。

為此，香港保護自然景物協會 ，乃於三年前創立，目的是盡可能，保護自然的和諧。軔創之始，主其事者多非本地人仕，港人對環染污此一大問題，顯未曾給予適當之注意。

香港為一華人城市，居住環境境之好壞，息息相關。對自然景物之保護，責無旁貸。

為了下一代的生存，我們有責任防止空氣，食水，食物和景物的染污。

這份刊物的創辦，除了使港對能己的責任有所了解外，亦希望通過了解的途徑，而促致行動。」

退休生活
退休後嘅陳醫生簡居於美國加州三藩市。退休後，佢嘅生活仍然保持過往嘅平實同簡樸。除咗因記憶力稍退而要請管家協助家居生活之外，佢所住嘅係平常嘅住宅、着嘅係超級市場買返嚟嘅衫、食嘅係又平又簡單嘅素菜、代步嘅係最普通嘅日本小房車、最佳嘅消閒係揸車到附近墳場思念亡妻同去超級市埸逛街做運動。
佢喺2008年6月24號響美國三藩市病逝，享年87歲。
陳立夫

陳立夫（1900年8月21號—2001年2月8號），名祖燕，浙江湖州人。係中華民國嘅政治人、國民黨黨員，國民黨元老陳其美係佢亞叔。佢夾埋亞哥陳果夫喺黨內組成咗CC系，俾啲人叫做「蔣家天下陳家黨」。
陳立農

陳立農（2000年10月3號—），係臺灣男歌手同演員，臺灣傳奇星娛樂旗下藝人。
陳章明

陳章明，香港學者。曾經喺嶺南大學擔任講座教授，之後轉到香港大學。

涉嫌未有申報「秘撈」及事件被揭露期間恐嚇何式凝
喺2016年4月，陳章明被揭發喺擔任嶺南大學教授期間，無向大學申報下為國力書院代理嘅大學做「秘撈」，指導民建聯區議員鄭琴淵嘅論文，涉嫌違反大學守則。嶺大當時回應傳媒嘅時候亦都話，過去未有接獲陳章明從有關校外工作嘅申請。事件引起外間批評，民主黨立法會議員黃碧雲話，如果指控係真，陳章明係違規及有誠信問題，又指作為學者對學術品質持兩套標準，十分罕見，要求嶺大展開調查同向公眾交代。
嶺南大學之後回應，話陳收取8000元酬金，並未達到守則規定要同校方分帳嘅水平，所以校方喺事件中未有損失應有收入，決定唔追究。
另外，喺事件被關注期間，香港大學社會工作及社會行政學系副教授何式凝曾經公開炮轟陳章明有欠誠信，質疑佢未能帶領平機會保障性小眾。之後陳章明向何式凝發電郵，話自己曾經同何式凝嘅同事上司緊密合作，之後何式凝形容陳章明咁做係恐嚇自己，但陳章明就話只是希望向何表達佢嘅一啲想法，絕無恐嚇嘅意思。

身兼平機會主席被批評發表歧視性言論
陳章明喺2017年3月以平等機會委員會主席身份出席國際婦女節活動，致辭內容被指含歧視成份，結果引來近40個團體聯署抗議，認為陳章明無法帶領平機會，要求佢道歉並立即辭去主席一職。
陳穎祺

陳穎祺（英文名：Kay Chan，1993年12月19號—），䁥稱「翻版阿嬌」，係香港模特兒兼電影演員，香港出世。

簡歷
陳穎祺喺2012年中國小姐大賽（香港）晉身5強。2013年參選第十七屆國際旅遊小姐（香港），獲得最高雅小姐獎以及最具陽光氣質獎。
之後佢去咗拍電影，作品包括《賭城風雲》、《Delete愛人》、《冰封俠》。
陳立邁

陳立邁，香港商人，禮運有限公司董事總經理，亞洲專利授權業協會創會會長。

爭議
佢喺2011年4月攞到亞洲知識管理學院院士同埋林肯大學榮譽博士資格，但去到2019年，香港有線新聞揭露咗呢間其實係野雞大學，比錢就有得攞佢哋唔同嘅頭銜。
陳立志

陳立志，香港親中派成員。

政治立場
佢係香港親中派人士，曾經喺2015年2月向立法會提交意見書，支持北京未經諮詢或香港人同意，大幅度提高特首參選門檻至過半提名委員支持，並引致社會不滿同埋2014年雨傘革命嘅831框架。

選舉經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
龍王球

龍王球（粵拼：lung4 wong4 kau4；學名：Thelocactus setispinus）係仙人掌科瘤玉屬嘅肉質草本植物，原產北美，而家喺北美、廣東、海南先至搵到。
佢亦係種沙漠植物。
龍珠橋

龍珠橋（粵拼：lung4 zyu1 kiu4）喺廣州河南龍溪首約不憂廟前，係「溪峽第三橋」，亦係「溪峽四橋」之中最短命嘅。佢係道石屎拱橋，響民國十七年起，農曆九月三號竣工。1966年之後，政府填涌兼拆橋。而家，喺龍溪南首約都可以搵到佢嘅引橋。

歷史
龍珠橋西面係不憂廟；橋東面嘅龍導通津，以前係渡口，舊時從龍導尾去不憂廟拜娘娘，通常會喺道搵艇家接送。
1928年，道橋起好。因為佢連接龍導尾、龍溪二鄉，又喺漱珠橋、環珠橋嘅南邊，於是拎咗「龍」、「珠」兩個字出嚟，就叫「龍珠橋」。
橋拆咗之後，啲居民重係習慣噉叫爾一帶做龍珠橋。
龍珠潭

龍珠潭喺香港新界大埔區嘅八仙嶺郊野公園。

地理環境
「龍珠潭瀑布」分上下兩層，兩層之間有一個「龍珠潭」，下層之下另外有「龍珠下潭」。上層瀑布高約8米，「龍珠潭」邊長約4米，承接上層嘅河水，氣勢逼人，「龍珠潭」嘅東口平滑，潭水瀉出，一落下11米，形成「龍珠下瀑」。下層瀑布嘅係一條飛瀑，另外有三角形嘅深潭，潭面rr9大。

公共交通
巴士
公眾假期：喺港鐵大埔墟站搭九龍巴士275R線直達；
平日：喺港鐵大埔墟站搭九龍巴士75K線到「大尾篤」，再行大概40分鐘。

鄰近嘅觀光熱點
新娘潭：水潭面積廣闊，水深而清，夏季喺呢度游水，清涼消暑。
照鏡潭：香港最壯觀瀑布
龍珠Z

《龍珠Z》係改編自日本漫畫家鳥山明漫畫《龍珠》嘅電視動畫作品，喺1989年4月26號到1996年1月31號播，總共291集加2集特別篇。
黃埔船塢

黃埔船塢（英文：Hong Kong and Whampoa Dock）係香港九龍黃埔舊時嘅一座造船碼頭，喺而家嘅黃埔新邨同黃埔花園，由香港黃埔船塢有限公司（英文：The Hong Kong and Whampoa Dock Company Limited）營運。黃埔船塢係當時候亞洲最大嘅造船碼頭之一。
黃埔街道

黃埔街道係中國廣東省廣州市黃埔區轄下嘅一個街道，喺黃埔區南部。轄區總面積7.38平方公里，下轄15個社區，常住人口4.6萬人。

參考資料
〈黃埔街簡介〉。黃埔街道辦事處網站。喺2008年7月5號搵到。
黃埔造船廠中學

2007年11月26號，校方正式轉畀黃埔區人民政府睇實，2008年同廣州市第84中學合併而消失。當年9月1號，原先黃船中學啲學生轉到84中繼續上堂，校區一分為二，其中教學樓畀咗黃埔造船廠技工學校，凈低嘅宿舍部分一直被架空，直到2012年俾新成立嘅黃埔軍校紀念中學取代。
黃埔花園

黃埔花園係香港私人樓，響九龍紅磡黃埔，有12期，88棟樓，一共有10519個單位，1986至1991年分批入伙。發展商係和記黃埔。附近有多個主題商場組成嘅黃埔天地畀居民做購物區。
黃埔軍校紀念中學

2016年9月14號時嘅校門，而家係黃埔軍校紀念中學嘅所在位。2016年3月25號，間學校同84中一齊喺同一學校辦學。
黃埔軍校紀念中學
係中國廣東廣州嘅一間公辦中學，2012年開辦，位置喺黃埔區長洲金洲北路468號。
間學校喺2012年秋到2016年夏期間，用過84中大部分嘅校舍。

校服色
短袖
衫：　，左右對稱，有領有紐扣，衫領同袖口都係　帶　邊。
褲：　，兩邊近褲口位有　似彩帶嘅五邊形。
長袖
衫：　　相間。領　帶　花紋，花紋入面寫住「GUANGZHOU NO. 6 MIDDLE SCHOOL」嘅字樣；袖口　帶兩條　線。正面　帶兩個　線同　線組成嘅直角三角形花紋。兩袖上　下　，分界線成斜線。左右對稱。
褲：純　。
風褸
（待查）

史
2012年4月18號晏晝，黃埔區教育局同廣州市第6中學簽約，要辦返間預定規模為36個班嘅黃埔軍校紀念中學。但用地方面出現一度停頓，由於長洲喺嗰時被列入歷史文化保護範圍而唔畀大規模開發，所以用咗84中嘅位嚟辦學。本嚟預計2014年9月會起好新學校，但受到兩區（黃埔區同蘿崗區）合併，以及學校用地拗數及84中嘅數典忘祖問題而一拖再拖。期間同84中一齊做咗「連體學校」，其中除咗舊教學樓俾紀念中學霸咗之外，其它地方（包括教職工宿舍同埋舊時黃船中學嚿地皮）都係84中同埋軍校紀念中學一齊共用，因此而俾部分老師質疑。
2016年初，黃埔區教育局重新啟動軍校計劃，同年4月13號令84中一度陷入逼遷傳聞，甚至有在校學生嘅家長同埋長洲當地居民自發聚集同聯名上書，抗議黃埔區教育局呢次嘅逼遷行動。時隔7日，黃埔區教育局正式出面回應此事，話2012年辦紀念中學係出喺盤活國有資產。同年6月定出嘅方案係黃埔軍校紀念中學同埋84中合併，最後因好多家長同長洲居民同意，先至將84中同呢間學校合併。
黃埔軍校舊址紀念館

黃埔軍校舊址紀念館，又叫黃埔軍校舊址，簡稱黃埔軍校，係中國廣東省廣州市嘅一間革命歷史建築，喺黃埔區長洲北邊嘅珠江邊，深井村附近。呢間嘢係孫文負責搞嘅陸軍軍官學校，亦係廣州市嘅愛國主義教育基地同廣東省愛國主義教育基地、青少年國防教育基地。紀念館喺1984年成立，1988年俾中國國務院列入咗全國歷史文物保護單位。

主要紀念對象
呢間嘢之前叫「陸軍軍官學校」，係1924年孫中山喺蘇聯同中國共產黨一齊夾手搞嘅新型軍事政治學校。以創造革命軍挽救中國嘅危亡做宗旨，形成咗「親愛精誠，團結合作，為國愛民，唔怕犧牲」嘅校風，喺大革命時期為咗剷除軍閥同佢嘅封建勢力起咗好大嘅作用，尤其係北伐戰爭入面立咗不朽戰功。

佈局
而家嘅軍校重保存咗校本部、孫總理紀念室、中山公園、孫總理紀念碑、俱樂部、泳池、白鶴崗砲台、大坡地砲台、東征陣亡烈士墓園、教思亭、濟深公園、北伐紀念碑等。
黃埔軍校駐省辦事處

間嘢喺1924年2月成立黃埔軍校時，喺沿江中路近江灣一帶整咗籌備委員會，重喺4個月後成立黃埔軍校。黃埔軍校喺長洲成立後，原址改成黃埔軍校駐廣東省辦事處。8個月後雖然喺原址開搞中國青年軍人聯合會，但第二年連同孫文主義學會一齊解散，隨後成立咗黃埔同學會。黃埔同學會北上到江蘇南京後，海軍同學會又入嚟呢間嘢辦公。1987年7月俾廣州市人民政府公佈佢做市級文物。
2010年俾《廣州日報》記者發現改成酒吧用途，連門口牆上嘅「文物保護單位」嚿牌換成招聘廣告。嗰日酒吧喺每日21:00～02:00營業，令建築變成燈紅酒綠同花天酒地嘅場所。後嚟單嘢俾文物專家關注，話呢單係破壞文物最犀利嘅事件。文物部門收到投訴後嚴查呢單嘢。同年3月2號，廣州市文化局開咗情況通報會，重公佈咗點處理單黃埔軍校同學會舊址改成酒吧嘅事。後嚟廣州市文化局出命令要酒吧方將已破壞部分恢復原樣，重同工商部門合作，要求酒吧閂門大吉兼處理呢單違法行爲，及同軍校同學會舊址嘅業主單位——中國電信廣州分公司開始協商做合理保護同改做其他用途。而同學會嘅破壞情況同埋業主損失、責任等都畀嗮廣州市文化市場綜合行政執法總隊嚟睇實。

風格
建築屬混凝土結構，座北向南，有3層樓高，佔地面積大概6市畝。
黃埔軍校舊址碼頭

，簡稱黃埔軍校碼頭，係廣州一個客運碼頭，喺黃埔區長洲北邊嘅黃埔軍校舊址紀念館同黃埔軍校軍區之間，碼頭有過江渡輪去到新洲同魚珠。雖然佢畀單車、山地車同死飛、摩托車搭船過江，但唔畀大車過江。
黃埔造船廠技工學校

間學校喺1961年1月由黃埔文沖船舶有限公司（今日嘅廣州中船黃埔造船有限公司）出錢搞，初期喺黃船中學舊址對面辦學，2000年喺湖北武漢同船舶職業技術學院一齊辦學，成立咗武漢船院廣州（黃船）成教分院。2004月8月俾國家勞動部（今日嘅中華人民共和國人力資源和社會保障部）批准而成立職業技能鑒定所；2005年4月俾廣東省勞動和社會保障廳批准而升級成廣東省一類技工學校。黃船中學喺2008年同84中合併之後，舊址降級為培訓中心，校本部搬到原先黃船中學舊址繼續辦學，同年重喺南沙區成立咗培訓中心。而黃埔區嘅培訓中心有部300t級散裝郵船喺2009年由黃埔船廠引入，而焊接實訓中心喺2010年3月正式掛牌成立。
黎克特制

黎克特制（地震震級）（Richter magnitude scale），又叫近震震級（local magnitude，ML）、又譯里氏、芮氏震級，係表示地震規模大小嘅標度。佢係由觀測點處地震儀所記錄到嘅地震波最大振幅嘅常用對數演算出嚟。由於地震儀嘅位置並唔喺震央，考慮到地震波喺傳播過程中嘅衰減同埋其它干擾因素，計算時需減去觀測點所在地規模地震所應有嘅振幅去對數。
黎偉業

黎偉業，香港詐騙犯，因為涉及2021年大埔比華利山騙案而得到廣泛關注。

生平
佢喺接受訪問嘅時候，表示自己嘅父親經營金融公司，算係「富二代」，但自己立心創業，去到20歲已經爭取自己第一桶金，之後涉獵唔同行業，開咗140間唔同公司，同時亦覺得自己有多一份使命感要回饋社會。
佢喺2017年創立比華利山獅子會，邀請咗唔少名人同藝人參與，另外亦擔任國際獅子會嘅腎病教育中心及研究基金副主席同埋香港創投基金會榮譽顧問。
佢又自稱多個頭銜，包括港澳政協委員、首席醫學顧問、全球華人傑出青年等。
另外，親中派商人彭心亦曾經提及黎偉業係佢心靈導師，彭心喺一啲獅子會嘅活動入面甚至被形容為「黎偉業獅伯徒弟」。唔少藝人，包括江美儀、陳豪、滕麗名、莊思敏、李施嬅、李力持、洪天明同周嘉蔚都同佢有所聯絡交往。佢又曾經上過J2節目《Big Boys Club》擔任嘉賓，又斥資製作飲食節目《The CEO’s Kitchen董事廚房》。

2021年大埔比華利山騙案
2021年，黎偉業被指以慈善為名，騙取唔少藝人付錢作投資，聲稱每月有八厘高息回報，投資愈大，利息愈高，但當成功賺取4億元後，就立即消失得無影無蹤，事件之後愈鬧愈大，黎偉業亦被揭發好多佢聲稱嘅名銜，其實都係虛假。有傳洪金寶、謝安琪、江美儀等損失過千萬元，但佢哋就否認被騙。
黍鵐

黍鵐（粵拼：syu2 mou4，學名：Emberiza calandra）係雀科鵐屬嘅雀仔。分布喺歐洲、北非、西非、印度同埋中國大陸嘅新疆等地，主要棲息喺森林同山旮旯地方。
黎全娣

黎全娣係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
黎以德

黎以德，GBS，JP係香港政府運輸及房屋局前常任秘書長（運輸）。
黎以德喺香港大學畢業，有社會科學學士學位。自1983年起，黎以德喺香港政府好多個決策局同部門服務過，做過工業貿易署署長。2009年8月17號獲委任做運輸署署長。作為運輸署署長期間，佢亦擔任幾間運輸相關公司嘅董事，包括地鐵公司、九龍巴士(一九三三)有限公司、龍運巴士有限公司、新世界第一巴士服務有限公司、新大嶼山巴士(一九七三)有限公司、城巴有限公司、天星小輪有限公司、新香港隧道有限公司、香港西區隧道有限公司、大老山隧道有限公司，同埋三號幹線(郊野公園段)有限公司。
黎偌天

黎偌天（粵拼：lai4 je6 tin1；簡化字：黎偌天；1984年4月20號—），係中國大陸音樂製作人、Sony/ATV音樂製作人。

經歷
2017年，佢憑住《花斑馬》攞到CMA2017年度最佳錄音工程、最佳搖滾專輯。
靜止質量

靜止質量（rest mass）係指一個系統唔會因為個系統嘅郁動而變嘅嗰部份質量。
靜電放電

靜電放電（electrostatic discharge）係指因為兩嚿帶電荷嘅物體突然接觸等嘅緣故，而突然有電荷喺物體之間流動嘅現象。
靜海區

靜海區係中國天津一個區，總面積1474平方公里，人口52萬。
靜磁學

靜磁學（magnetostatics）係指專門研究喺穩定不變嘅電流下嘅磁場嘅電磁學子領域。
靜電學

靜電學係研究「靜電」特性同規律嘅一門學科，係電學領域之一。
靜電感應

靜電感應示範。原本樽內鐵無電荷。另一枝棍頭帶電，因感應靜電，生出正負電荷
靜電感應，感應一種，講靜電電荷。原本電荷，受附近電荷影響，重新分佈，過程中兩組電荷，並不接觸，所以叫感應。
靜物畫

靜物畫（still life）係畫嘅一種，指畫嘅係一啲死物，例如係畫一盤生果噉。
靜電

靜電係靜止嘅電荷，即係電荷嚮靜止時狀態，靜止電荷形成電場叫做靜電場，唔跟時間變化嘅電場。
研究「靜止電荷」特性同規律嘅學科叫靜電學。
韓式椪糖

韓式椪糖（韓文：달고나）係韓國嘅椪糖，用梳打粉同砂糖整成，特色係喺凝固前可以用模印圖案。
韓式椪糖主要喺1970年代到1980年代流行。到2021年Netflix原創劇《魷魚遊戲》出現過呢種糖，隨住劇集嘅流行而令呢隻糖重新興起，更令到世界各地認識。
韓式炒年糕

韓式炒年糕係韓國嘅一味餸菜，基本材料係切成細條嘅白色年糕、魚餅同韓式辣醬炒埋一碟，亦可以加雞蛋、肉同菜做配料。
韓式炸醬麪

韓式炸醬麪（韓文：자장면），係韓國版本嘅炸醬麪，材料都係豬肉碎同麪，但醬料就用到韓式甜醬，令炸醬色水比較深。
韓式壽司

韓式壽司係韓國一隻好似壽司嘅嘢食，用紫菜將飯同餡捲起，切塊食。飯入面無落食醋，而係落麻油。
韓式撈飯

韓式撈飯係韓國嘅一種飯餐，將飯同菜絲、泡菜、牛肉片、雞蛋同韓式辣醬撈勻，當中最出名嘅就係用石頭煲裝住嘅石頭飯。
韓庚

韓庚 (藝人)：中國男演員兼歌手，黑龍江省牡丹江市人，2015年深圳衛視THE AMAZING RACE第二季冠軍組成員得主。
韓庚 (春秋)：春秋時期將領間晉國韓氏領袖。
黃婆洞

黃婆洞（粵拼：wong4 po4 dung6）係中國廣東省廣州市嘅一個地名，喺白雲區嘅白雲山北邊。

名
喺元朝嗰時，有位叫黃道婆嘅織衫褲嘅女仔，由於佢細個嗰時屋企好窮，加上嗰時又係個封建社會，結果佢就從上海嗰邊去到而家嘅海南崖州嗰度向黎族啲人學織衫褲。點知眨吓眼過咗幾十年，黃道婆就從一個女仔變咗個老坑婆，佢就諗住返去上海，不過佢嚟咗而家廣州嘅白雲山北邊嗰度，發現呢個地方既貧窮又落後，結果就喺白雲山嗰度住咗一陣，重教當地啲人點整衫褲。後嚟啲人為咗記得「黃道婆」呢位女仔先至將呢度嗌咗係「黃婆洞」。

史
内文：牛欄崗戰役
喺清朝嘅鴉片戰爭嗰時，三元里當地啲人就喺呢度搞咗個埋伏嚟整蠱啲英國佬。甚至喺太平天國嗰時，李文范就喺呢度搞過義軍誓師。
黃婉伶

黃婉伶（Race Wong，1982年9月7號—），原名黃婉佩，係馬來西亞籍嘅香港女歌手、演員，前女子組合2R成員，黃婉君細妹。2R拆夥後，佢初頭都仍然有拍電影，但後尾都逐漸淡出娛樂圈。
黃婉君

黃婉君（粵拼：wong4 jyun2 gwan1，Rosanne Wong，1979年6月30號—），係馬來西亞籍嘅香港女歌手、演員，前女子組合2R成員，黃婉伶家姐。2R拆夥後，佢逐漸淡出娛樂圈，結婚生仔。
黃婉華

黃婉華（英文：Franchesca Wong，1990年—）係香港女演員，喺加拿大出世，2019年香港演藝學院戲劇藝術學士畢業。2022年，佢因為喺無綫電視劇集《金宵大廈2》飾演菲傭扮得好似而受關注。

簡介
黃婉華喺加拿大出世，3歲跟屋企人返香港，讀完中二又返加拿大讀讀書，喺加拿大卡加里大學畢業，攞到市場學學士學位，跟住返香港做市場主任。因為佢覺得自己唔鍾意從事商務工作，跟住又接觸到戲劇課程，所以就決定轉行做演員，報讀香港演藝學院，期間攞過唔少獎學金同學生獎，喺2019年畢業。
無綫電視劇集《金宵大廈》監製葉鎮輝籌備拍《金宵大廈2》嗰陣，有個菲傭角色一直搵唔啱人選，最終見到黃婉華後就揀咗佢。黃婉華飾演菲傭嗰陣專登油黑皮膚，又學菲律賓人口音，畀監製同女主角李施嬅都讚佢夠專業。

事件
黃婉華喺《金宵大廈2》入面飾演菲傭「Louisa」時為咗配合角色而用化妝品油黑皮膚。雖然本地傳媒早期讚佢表現專業，但之後有外地傳媒批評係棕臉扮裝（英文：Brownface）同種族歧視，認為個角色應該用菲律賓演員飾演。呢件事引起國際關注，唔少海外媒體都有報導，包括台灣、新加坡、馬來西亞嘅海外華人傳媒，仲有菲律賓、印度、美國等海外英文傳媒。無綫喺4月14號發道歉聲明話無意表達唔尊重或歧視任何國籍，更加將兩集內容由myTV SUPER抽起落架。
4月20日，黃婉華喺Instagram出post，對劇集同角色引起嘅負面影響道歉，同表示自己無意唔尊重同歧視任何種族。
黃子佼

黃子佼（英文：Mickey Huang，1972年3月30號—），係個臺灣電視節目主持人，1988年出道。2023年黃子佼被指控猥褻少女，佢承認犯罪。
黃婆洞水庫

黃婆洞水庫（粵拼：wong4 po4 dung6 seoi2 fu6）係中國廣東省廣州市嘅一個水庫，喺白雲區嘅白雲山北邊嗰度，明珠樓嘅附近。佢重係白雲山風景區入面嘅第二大人工水庫。

興建史
喺中華人民共和國成立咗無耐，嗰時嘅陶鑄同志提出話喺而家白雲山北邊嗰度搞個水庫里解決住喺山下面啲農民（尤其係元下田村嗰邊）嘅生產同生活用水問題。因為嗰時附近都係一片鄉下嘅地區，啲農民成日喺出面擔水。後嚟呢個水庫喺1956年先至起好。

名
内文：黃婆洞
其實呢個水庫係因為附近有個嗌「黃婆洞」嘅地名先至改成噉嘅名。
黃婉曼

黃婉曼（英文：Icy Wong，1984年2月25號—），本名粘冰冰，係香港藝人。

簡歷
佢喺廣東潮州出世，1996年自中國大陸移民香港，2003年喺香島中學畢業，同年喺香港高級程度會考攞到3A1C成績，獲香港中文大學新聞與傳播學院取錄。2006年大學畢業後加入無綫電視新聞部，2009年主持《晚間天氣報告》憑住活潑風格而引人留意，2010年正式離開無綫電視，之後做過now寬頻電視同香港賽馬會節目主持，亦做過報紙專欄作家。
方嘉柏馬房賽駒「跳出香港」嘅馬名，係源自黃婉曼當年嘅口頭禪「我哋而家跳出香港」。

演出
呢個表唔完整，歡迎加料。
黃婧靈

黃婧靈（英文：Krysella Wong；1998年4月12號—），前名黃凱儀，綽號波波，係香港女藝人，無綫電視旗下女藝員同Big Big Channel一位KOL。

簡歷
黃凱儀以前讀愛秩序灣官立小學同筲箕灣官立中學，2016年升讀香港城市大學專上學院。
黃凱儀喺2016年因為同網上人物熊仔頭拍短片做「熊女郎」而開始出名，2017年再喺無綫節目《＃後生仔傾吓偈》展示身材同發表出位言論而令更多人留意。

花名
黃凱儀個花名叫「波波」。佢喺2017年11月接受傳媒訪問時，直認「因為知道自己大波」，所以先至叫自己做「波波」，不過到2018年1月喺電視節目《#後生仔傾吓偈》又話唔知點解人哋叫佢做「波波」，又話原因估計係佢個英文名「Krysella」好難記，前言唔對後語。
黃婷婷

黃婷婷（粵拼：wong4 ting4 ting4；簡化字：黄婷婷；1992年9月8號—）係中國偶像團體SNH48第2期成員，江蘇南京人。所屬嘅隊伍係TEAM NII，2013年8月18號正式出道。
從2016年1月10號開始參加網上直播節目——《國民美少女》，重喺同年4月2號跟咗N隊入咗總決賽攞埋總冠軍，佢亦攞到美如畫大賞獎。7月7號喺福州電視台節目《吐槽大會》出過鏡。第二日同孫苪去咗深圳衛視拍《The Amazing Race》，最後攞咗第七。
香港漫畫星光大道

香港漫畫星光大道（Hong Kong Avenue of Comic Stars）係香港九龍尖沙嘴九龍公園嘅景點，用香港漫畫做主題，2012年9月27號啟用。
香港濕地公園

香港濕地公園（Hong Kong Wetland Park）位於香港元朗天水圍北部，有61公頃，包括60公頃嘅戶外保護區同埋1萬平方呎嘅室內展館。作為米埔濕地保護區嘅緩衝區，香港特區政府希望透過起呢個濕地公園嚟保育濕地、教育市民同埋吸引遊客。

歷史
公園正門
香港濕地公園所在嗰塊地原本計劃做生態緩解區，用嚟補償返因為起天水圍新市鎮而冇咗嘅具生態價值土地。1998年，前漁農署（而家嘅漁農自然護理署）同前香港旅遊協會（而家嘅香港旅遊發展局）展開咗一項叫做「國際濕地公園及訪客中心可行性研究」嘅計劃，睇吓可唔可以將嗰個生態緩解區擴展成為一個濕地生態旅遊景點。研究結論係可以喺嗰度發展一個濕地公園，同時又唔削弱佢嘅生態緩解功能。香港濕地公園嘅發展更可以將嗰個生態緩解區提升成為一個集自然護理、教育同旅遊用途於一身嘅世界級景點。香港特區政府之後亦都將香港濕地公園計劃列做其中一個千禧年發展項目。
香港濕地公園喺1999年開始起，係香港第一個收費生態旅遊項目，用咗大概五億港元。公園分兩期發展，總共佔地61公頃。第一期展覽館已經喺2000年12月落成開放，而第二期展覽館亦已經喺2006年5月20號啟用。

設施簡介
展館裏面嘅馬來長吻鱷
公園主要分「室內展覽區」同「戶外展覽區」兩種。室內展覽區裏面由 3 個大型展館（分別係「濕地知多少」、「濕地世界」同「人類文化」）同埋一個戶外公園所組成。除咗展出天然濕地生態之外，公園亦引入咗多種活生生，濕地可以見到嘅動植物嚟展覽，好似馬來長吻鱷、小鼷鹿、三線閉殼龜（俗名金錢龜）、重有香港獨有嘅濕地動物：香港鬥魚、盧文氏樹蛙等。
訪客中心有三個大型展館，包括影音劇場、電腦互動遊戲區，同埋展示唔同濕地生態環境嘅「濕地世界」。
「戶外展覽區」主要有多間觀鳥屋、紅樹林浮橋、濕地探索中心等，可以睇到鳥類、蝴蝶、蜻蜓、豆娘、兩棲類、爬蟲類、蟹、彈塗魚、淡水魚等。濕地公園嘅標誌：黑臉琵鷺，冬季就可以響觀鳥屋外見到。
公園第一期工程曾經獲得香港建築師學會2000年周年大獎會長獎，第二期亦獲得該學會2006年全年建築大獎。

貝貝之家
内文：貝貝
貝貝響香港濕地公園嘅貝貝之家
2004年6月喺元朗山貝河捉到嘅小灣鱷貝貝亦喺2006年8月搬咗入去公園入面嘅「貝貝之家」。
貝貝之家簡介：
位置：香港濕地公園遊客中心外面
面積：戶外範圍：20 平方米（陸地）50 平方米（水池）
內室：14 平方米

戶外設施
水池：水深一米，水面有突出嚟嘅石台，畀鱷魚遮陰同匿埋。
紅外線暖爐：藏喺石簷底嘅紅外線暖爐，響凍嘅日子畀啲溫暖貝貝（溫度係 25℃）
電熱板：陸上嘅電熱板，響凍嘅日子畀貝貝休息取暖。
電子磅：巧妙咁收埋喺石簷之下，簷底有紅外線暖爐。每當鱷魚攤喺度取暖嗰陣，工作人員可以響室內嘅儀器紀錄重量，完全唔使騷擾貝貝。
濾水系統：池水唔停循環過濾，確保水質良好。先進嘅過濾系統包括過濾沙缸同埋紫外光消毒。
戶外植物：戶外展區種嘅植物除點綴之外亦為鱷魚提供蔭蔽地方，品種包括蒲葵、風車草、海芋、大薸等

室內設施
室內屋企同戶外範圍由一道活門分隔，畀鱷魚自由出入。內室方便獸醫幫貝貝做健康檢查，亦可以畀貝貝舒舒服服過寒冬。
通風系統同自然光：室內個窗特大，風扇同抽風系統，保持空氣流通。自然光由窗射入嚟，對鱷魚有益。
暖管：室內通風系統重有暖管，可以響冬天提供暖氣。溫度太低嗰陣重可以加紅外線暖爐。
暖水：好凍嘅冬天時可提供暖水，等室內池水保持 20 度以上。
閉路電視：室內外都有閉路電視，24 小時睇著條鱷魚嘅活動。來旅遊嘅人可以響戶外隔著塊玻璃睇吓貝貝嘅起居生活……

動漫宣傳
濕地公園試過買動漫作品嘅授權，用嚟加強宣傳濕地公園嘅活動，包括麥兜、蠟筆小新同阿呢等動漫作品。
2010-11年度，濕地公園花喺買動漫作品嘅經費係兩萬四千蚊；2011﹣12年度，濕地公園花喺動漫作品嘅經費係八千五百蚊；2012﹣13年度，濕地公園花喺動漫作品嘅經費係一萬五千蚊。

入場費
公園嘅入場費係大人港幣30蚊，小童、全日制學生同埋老人家港幣15蚊，三歲或以下嘅小童免費。另外亦都可以申請「家庭年票」，每張港幣50蚊。個人票大人港幣100蚊，小童、全日制學生同埋老人家港幣50蚊。
除咗現金，售票處亦接受用八達通卡、易辦事或公司支票畀錢。

消息
曾經養過嘅小綠海龜
黑翅長腳鷸嘅BB
2002年12月，濕地公園第一期正式開幕
喺2005年10月1號起生效嘅《香港濕地公園（特別地區）令》令到香港濕地公園成為香港最新嘅特別地區，授權郊野公園及海岸公園管理局總監（即係漁農自然護理署署長）管理濕地公園，令到佢得到更加好嘅保護同埋管理。
2005年1月，漁農自然護理署喺香港濕地公園發現大量懷疑係紅火蟻嘅昆蟲同埋幾十個佢哋嘅竇。
2006年5月20號，濕地公園第二期正式開幕。
2006年8月16號，貝貝成功運往「貝貝之家」。
2007年2月，一群綠海龜仔暫住濕地公園，直到2007年7月放生。
2007年5月20號，公園啟用1週年，新景點「蝴蝶園」開放。
2007年7月1號，公園舉行「千蝶翩翩慶回歸」香港特別行政區成立十週年紀念活動
2008年7月1號至10月，公園舉辦「愛蛙年2008」主題展覽同相關公眾活動，展示12種本土蛙類
2009年5月6號，記錄到黑翅長腳鷸築巢生蛋。
香港潮州商會學校

香港潮商學校，或者叫做香港潮州商會學校（Chiu Sheung School，簡稱潮商）係香港島中西區一間小學，嚮薄扶林道香港大學學生會大樓附近，山道天橋側邊，隔離係任白樓。
香港潮州商會學校嘅辦學團體係1921年成立嘅香港潮州商會。
香港潮州商會學校校舍四四方方，重有個操場畀學生打波上體育堂，又有個花園畀學生種盤栽。
香港瀑蛙

香港瀑蛙（Hong Kong Cascade Frog，Amolops hongkongensis）係一隻青蛙（true frog）物種，一向以為係香港特有。佢哋啲蛋係生响瀑布濺水地帶嘅岩石表面。喺香港，佢係受到野生動物保護條例保護。

特徵
身長 40 到 60 mm，個身扁，眼大，背脊有明顯嘅黑點，兮而有粒粒，個肚淺色有滑。

食啲乜
食烏蠅，蚱蜢同幼蟲。夜晚出沒。

分佈
一直以為係香港特有，近年至少喺中國嘅廣東省嘅 Neilingdinghu Nature Reserve 搵到。喺香港，佢哋可以喺新界同香港島揾得到。It was found in the tiny little streams in Lung Fu Shan.
香港灣仔睿景酒店

香港灣仔睿景酒店（英文：Kew Green Hotel Wanchai Hong Kong），前稱香港灣仔維景酒店（英文：Metropark Hotel Wanchai），係香港一間四星級酒店，1987年開幕。佢喺香港島灣仔軒尼詩道41-49號，鄰近港鐵灣仔站，樓高16層，有173間唔同類型客房，包括佔有一整層嘅11間女士客房。
香港灣仔維景酒店最初叫做「星加坡酒店」，其後改名「星港酒店」（New Harbour Hotel）。後來易手畀香港中旅維景國際酒店管理有限公司，之後再改名。

香港甲型H1N1流感疫情
酒店喺2009年爆發豬流感期間門外情況
内文：2009年H1N1流感大流行香港情況
一名墨西哥旅客喺2009年4月30號經上海轉機抵港並下榻灣仔維景酒店，當晚有發燒症狀去咗律敦治醫院求診，第二日確診H1N1豬流感。衛生當局即時封閉灣仔維景酒店七日，期間所有旅客同員工要喺酒店接受隔離，唔可以隨意進出。2009年5月8號晚8點半，酒店喺完咗七日醫學觀察期後解封，畀旅客同員工離開，部分旅客經各大口岸離開香港，其餘留港旅客獲安排入住旺角東帝京酒店或北角城市花園酒店，住宿費由香港政府畀。酒店隨即關閉進行徹底消毒，5月15號重返。
香港潛水總會

香港潛水總會（Hong Kong Underwater Association）係專門管轄香港潛水運動同蹼泳嘅組織，1967年成立，係世界潛水總會同亞洲水中聯盟成員，旗下主要比賽係香港蹼泳錦標賽。總部喺銅鑼灣掃桿埔大球場徑一號，主席黃立基。
香港潮州商會

香港潮州商會（Hong Kong Chiu Chow Chamber of Commerce）係香港親中派政治組織，由潮州生意人組成。

政治立場
佢政治立場係親中派，佢曾經支持排除民主派人士嘅所謂愛國者治港，又支持北京未經諮詢或香港人同意，強行訂立嘅《港版國安法》，形容《香港國安法》有效恢復社會穩定。
佢又支持大幅度削減直選議席嘅所謂「完善選舉制度」。
香港火災危險警告

火災危險警告（英文：Fire Danger Warnings）係當香港出現火災嘅危險性甚高嗰陣，由香港天文台發出嘅警告信號。火災危險警告系統獨立於其他氣象警告，例如強烈季候風信號、一號或三號熱帶氣旋警告信號、雷暴警告、霜凍警告、寒冷天氣警告或酷熱天氣警告，呢啲警告可以同時生效。每逢發出火災危險警告，天文台就會透過電視台、電台同互聯網向市民發佈警告信息，電視螢光幕會顯示天文台設計嘅火災危險警告標誌。漁農自然護理署會喺郊野公園山火季節期間派員到佢哋轄下嘅郊野公園將俗稱火鐘牌嘅火災危險警告顯示喺入口處，而消防處亦會將火災危險警告顯示喺每個消防局嘅警告版上。
發出火災危險警告目的係提醒市民應特別提高警惕，採取適當嘅防火措施，減低火警嘅可能性，以免生命同財產蒙受損失。而且警告生效期間一旦發生火警，更可能會迅速蔓延。

簡介而家用緊嘅警告系統
6月至8月係香港夏季，濕度較高，好少會發出火災危險警告，而2014年6月13號受到當時南海東北部嘅低壓區（即後嚟嘅熱帶風暴海貝思）外圍下沉嘅乾燥大陸氣流影響，天文台喺嗰日發出紅色火災危險警告，係火災危險警告系統推出以嚟首次同唯一一次喺6月同夏季發出。天文台總部喺個日上晝10點錄到相對濕度39%，係自1961年以嚟六月份第三低嘅紀錄。

頻率
註：
總計一欄係由發出至取消所有警告當做一次，改發信號唔會分開計，所以呢欄個數字並唔係直接由黃色同紅色警告嘅數字加埋而嚟。
*：當中由上一年發出至當年取消嘅一次並冇計入。

火災危險警告記錄之最
呢段時間一致以廿四小時制東八區時間（UTC+8）做準。註：火災危險警告資料庫記錄由1995年開始。以下紀錄截至2020年12月。
最遲發出全年首個黃色火災危險警告：2005年1月8號18:00至1月10號06:00，生效36個鐘（1日半）。
最遲發出全年首個紅色火災危險警告：2012年1月31號06:00至19:30，生效13個半鐘。
最早發出全年最後一個黃色火災危險警告：2010年12月18號18:00至12月19號18:00，生效1日。
最早發出全年最後一個紅色火災危險警告：2002年11月26號11:45至11月27號01:45，生效14個鐘，亦係唯一一年冇喺12月出過紅色火災危險警告。
最長黃色火災危險警告：2014年1月11號11:45至1月18號06:00，生效162個鐘15分鐘（6日18個鐘15分鐘）。
最長紅色火災危險警告：2006年12月16號12:00至12月26號04:30，生效232個半鐘（9日16個半鐘），同時亦係生效時間最長嘅單一火災危險警告。
最長火災危險警告：2001年12月21號18:00至2002年1月9號06:00，生效444個鐘（18日半），當中黃色同紅色火災危險警告各出過4次。（當發出到取消所有警告係一次，改發信號唔會分開去計）
最短黃色火災危險警告：2011年3月16號06:30至07:45，生效1個鐘15分鐘，同時亦係生效時間最短嘅單一火災危險警告。之後改發紅色火災危險警告。
最短紅色火災危險警告：1998年10月25號06:15至08:45，生效2個半鐘。
最短火災危險警告：1997年11月23號06:00至07:30，生效咗個半鐘，當中黃色火災危險警告只出過1次。（當發出到取消所有警告係一次，改發信號唔會分開去計）
發出最多黃色火災危險警告嘅年份：2008年，共發出41次。
發出最少黃色火災危險警告嘅年份：2003年，只發出17次。
發出最多紅色火災危險警告嘅年份：2004年，共發出27次。
發出最少紅色火災危險警告嘅年份：2006年，只發出7次。
發出最多火災危險警告嘅年份：2011年，共發出57次。（當發出到取消所有警告係一次，改發信號唔會分開去計）
發出最少火災危險警告嘅年份：1997年同2002年，只發出22次。（當發出到取消所有警告係一次，改發信號唔會分開去計）
火災危險警告生效日數最多嘅年份：2008年，共有115日生效。
火災危險警告生效日數最少嘅年份：2016年，只有44日生效。
惟一一次在六月份發出警告：紅色，2014年6月13號11:45至20:35，生效8個鐘50分鐘。
另外喺1999年10月16號，黃色火災危險警告同過黃色暴雨警告信號同雷暴警告同時生效。
高陽市

高陽市（韓文：고양시／高陽市 Goyang si */?）係喺韓國京畿道中西邊嘅一個城市，如果用人口計佢係京畿道第二大城市；東北面係楊州市，西北面係坡州市，西面係金浦市、東南面係首爾。
高陞街

高陞街（英文：Ko Sing Street），又叫藥材街，係香港上環一條馬路，由皇后街開始，去到德輔道西。條街最出名賣藥材。
高雄國際機場

高雄國際機場（粵拼：gou1 hung4 gwok3 zai3 gei1 coeng4）係喺臺灣高雄小港區嘅一個機場，喺1938年嗰陣正式啟用。
高雄市

高雄市係臺灣第三大嘅直轄市，舊陣時叫「打狗」、「打鼓」（Takau、Takao、Takaw）。日本總督府重改名叫做「高雄」（Taka-o）。
高雄市係臺灣嘅重工業、海運同埋軍事等各方面嘅重鎮。總面積有2946平方公里，下轄38個區。家陣大概有277萬人口，成個高雄都會區嘅總人口響2009年世界排名第123位，係臺灣南部最大嘅都會區。
2020年6月6日，市長韓國瑜被罷免，成為中華民國史上第一位畀人罷免嘅縣市首長。
高院

香港指香港高等法院。
中華民國指臺灣高等法院或福建高等法院。
中國大陸指任何一間高級人民法院。
最高法院嘅簡稱：
星加坡指星加坡最高法院。
高院鎮，中國四川南充西充一鎮。
高陵區

高陵區係中國陝西西安一個區，總面積294平方公里，人口28萬。
高雄國際機場站

高雄國際機場站係高雄捷運紅線嘅一個車站。
1066年

1066年係平年。

響呢年死嘅人
蘇洵，北宋政治人物，文學家（唐宋八大家之一）。

文化、藝術
治平三年，郭熙畫咗幅《一望松圖》。
106國道

106國道（中國內地道路代碼：G106）係中國內地嘅一條國道，成條國道南北走向，南邊從廣東省廣州市白雲區廣花公路口開始，一直去到北京市豐臺區菜戶營路同麗澤路嘅交界。

經過嘅地區
呢條國道經過6個省份，半佬經過三個省會同一個直轄市。其中喺湖北省咸寧市到鄂州市嗰橛同316國道一齊用嘅路。喺北京市大興區到豐臺區範圍有條大廣高速喺上空行過。
1069

1069係一個男同性戀之間使用嘅術語，通常流行喺華人世界入面，係男同志入面其中一個最常用嘅代碼。

詞源
10同69分別指男同性戀之間嘅肛交同互相口交，呢兩個係男同志最常採用嘅其中兩個性行為方式。「1」代表肛交行為入面嘅主動者，形狀似陰莖；「0」代表肛交行為入面嘅被動者，形狀似肛門。「69」呢個詞源於「6」同「9」兩個數字係互相旋轉180度嘅呢個事實。喺互相口交嘅性交體位入面，性伴侶佢哋都有差唔多嘅旋轉。
1068年

1068年係閏年。

文學
正月：北宋曾鞏寫咗一篇「尹公亭記」。
十月廿六日：北宋蘇軾寫咗一篇「四菩薩閣記」。
1650年

1650年係平年。

大件事
11月，清軍第二次攻陷廣州，之後就開始屠殺城入面啲人，有人話有成7萬人被殺。
1652年

1652年係閏年。

大件事
8月，南明將領李定國收復桂林，清朝定南王孔有德放火自盡。
1650年代

1650年代係指1650年去到1659年之間嗰十年。
1895年嘅瑞典

1895年嘅瑞典係介紹瑞典喺1895年嗰陣發生過啲乜事。